[{"text_idx": "#000002", "text": "Croeso i Eglwys Sant Pedr lle mae ysblander y ffenestr gwydr lliw yn gefndir i gyfarfod ag anghenion cymdeithasol y bobl mwyaf bregus y dref fwyaf yn Lly\u0302n."}, {"text_idx": "#000003", "text": "Mae Pwllheli\u2019n cael ei ystyried yn \u2018brifddinas Lly\u0302n\u2019, tref farchnad brysur sy\u2019n denu cannoedd o ymwelwyr yn yr haf a phobl leol i\u2019r farchnad awyr agored ar ddyddiau Mercher. Yn ogystal a\u0302\u2019r cylch addoli wythnosol, mae\u2019r eglwys yn ganolfan gymdeithasol brysur gyda banc bwyd wythnosol, clwb cinio, grw\u0302p Rheini a Phlant, marchnad elusennol a digwyddiadau galw heibio."}, {"text_idx": "#000004", "text": "Mae yna eglwys wedi bod yn y dref yn gwasanaethu ei phobl ers yn gynnar iawn. Adeiladwyd yr eglwys gyntaf gan Beuno, neu ei ddisgyblion, rywbryd yn ystod y chweched ganrif tua hanner milltir i\u2019r gogledd gan wasanaethu cymuned fechan Denio. Mae hen fynwent yn dal ar y tir. Bu sawl newid i\u2019r adeiladau cynnar, rhai syml i wasanaethu tref fechan a oedd, ym 1283, a dim ond 20 o dai. Roedd y rhan fwyaf o ddigon o fywyd y dref yn troi o gwmpas y porthladd a\u2019r ierdydd adeiladu llongau. Dros y blynyddoedd, ymestynnodd y dref i lawr yr allt tua\u2019r mo\u0302r a daeth yn flaenoriaeth adeiladu eglwys newydd. Cysegrwyd eglwys newydd ym 1834 a\u2019i galw\u2019n Eglwys Sant Pedr. Dim ond tan 1887, pan gysegrwyd yr eglwys bresennol, y goroesodd yr eglwys honno. Mae oes fer yr hen eglwys yn awgrymu ei bod wedi\u2019i hadeiladu\u2019n wael, dywedid ei bod yn \u2018adeilad hyll a diaddurn\u2019."}, {"text_idx": "#000005", "text": "Mae yna sawl nodwedd ddiddorol yn yr eglwys bresennol, yn enwedig y ffenestri lliw mawr, lliwgar ac urddasol. Efallai mai\u2019r mwyaf cain yw\u2019r un yn yr eil ddeheuol sy\u2019n dyddio o 1891 ac sy\u2019n dangos \u2018Cyflwyno Crist yn y Deml\u2019 ac a elwir hefyd Gw\u0302yl Fair y Canhwyllau. Mae\u2019r ffenestr yn arbennig o arwyddocaol oherwydd y gwydr prin, dicronig, sydd ynddi."}, {"text_idx": "#000006", "text": "Rydyn ni\u2019n edrych ymlaen at eich croesawu i\u2019n heglwys."}, {"text_idx": "#000008", "text": "\"Mae wedi bod yn fraint trefnu\u2019r blodau o dan y ffenestr Ddwyreiniol fawreddog, ar gyfer cymaint o achlysuron a gwasanaethau arbennig.\"\nChristine Williams, Warden Eglwys Sant Pedr\n\"Mae cysegrfan y pererinion yn ein cysylltu a\u0302 phererinion y gorffennol a\u2019n taith ni ein hunain heddiw, yn ein harwain i mewn i\u2019r dyfodol.\"\nMaureen Naylon, Warden Eglwys Sant Pedr"}, {"text_idx": "#000009", "text": "\"Mae wedi bod yn fraint trefnu\u2019r blodau o dan y ffenestr Ddwyreiniol fawreddog, ar gyfer cymaint o achlysuron a gwasanaethau arbennig.\""}, {"text_idx": "#000011", "text": "\"Mae cysegrfan y pererinion yn ein cysylltu a\u0302 phererinion y gorffennol a\u2019n taith ni ein hunain heddiw, yn ein harwain i mewn i\u2019r dyfodol.\""}, {"text_idx": "#000016", "text": "We Nid ydym yn gwerthu nac yn rhannu eich gwybodaeth ag unrhyw un arall."}]